انگلستان تشقی ایشلر وزیری جرمی هانت, هسته ای کیلیشوو گه تیگیشلی تحریم لر سببلی امریکا قوشمه ایالتلری بیلن ایران اورته سیده اوروش باشلَشی بوییچه خواطرده ایکن لیک لری نی معلوم قیلدی.
انگلستان نینگ سکای نیوز تلویزیونی بیلن مصاحبه قیلگن هانت, امریکا نینگ ایران بیلن بولگن هسته ای کیلیشوو دن چیکیلیشی آرتیدن یوز بیرگن ینگی لیک لر توغریسیده, "ایککی تامان نینگ هم خواهلمه گن حالده موجود بحران سببلی اوروش باشلَشی بوییچه انچه خواطرده میز" دییه قید ایتدی.
بروکسل ده بولیب اوته دیگن اوروپا بیرلیگی تشقی ایش لر وزیرلری ییغیلیشی جریانیده هم اوشبو مطلب نی مطرح قیله دیگن لیگی نی بیلدیرگن هانت, اوز سوز لری نی, "اینگ مهم نرسه ایران نی قیته باشدن هسته ای برنامه سی گه باشلشدن وازکیچیریش دن عبارت" شکلیده دوام ایتتیردی.
ایران نینگ هسته ای برنامه لری نی قیته باشلشی نینگ قوشنی اولکه لر نی هم خوددی شوو ایشگه اونده یدیگن لیگینی معلوم قیلگن هانت, "اوشبو جغرافیه دنیا نینگ اینگ برقرارسیز منطقه سیدن عبارت.  بونده ی بیر نرسه ناتوغری یولده اینگ کتته قدم دن عبارت بوله دی" دییه قید ایتدی.
حادثه پایتخت تاشکینت ده یوزبیرگن
